पर्स झपटने वाले तीन युवक गिरफ्तार
अम्बाला | कुछदिन पहले सिटी सेक्टर-8 से एक महिला का पर्स झपटने वाले तीन युवकों को पुलिस ने गिरफ्तार किया है। पुलिस ने तीनों आरोपियों को पूछताछ के लिए कोर्ट से रिमांड पर लिया है। कुछ दिन पहले एक महिला सेक्टर-8 से गुजर रही थी तब बाइक सवार तीन युवक महिला के नजदीक आए और उसका पर्स छीनकर भाग गए। महिला ने पुलिस में शिकायत देकर मामला दर्ज कराया था। महिला का कहना था कि उसके पर्स में मोबाइल और पांच हजार रुपए सहित अन्य जरूरी कागजात थे। अब पुलिस ने तीन युवकों को कालका चौक के पास से गिरफ्तार किया है जिनकी पहचान घेल रोड स्थित भरत कॉलोनी निवासी मुख्तयार सिंह, पटियाला के गांव संजरपुर निवासी सुखविंद्र सिंह उर्फ सुखा तथा हीरानगर निवासी सलीम खान के तौर पर हुई है।
hin_Deva hin_Deva